[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 14.8.2008

COM(2008) 517 окончателен

Предложение за

РЕГЛАМЕНТ НА СЪВЕТА

за продължаване на действието на антидъмпинговото мито върху вноса на полиестерни щапелни влакна с произход от Беларус, Китайската народна република, Саудитска Арабия и Корея в резултат на частично междинно преразглеждане съгласно член 11, параграф 3 от Регламент (ЕО) № 384/96 на Съвета

(представено от Комисията)

Обяснителен меморандум

Контекст на предложението |

Основания и цели на предложението Настоящото предложение се отнася до прилагането на Регламент (ЕО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност, последно изменен с Регламент (ЕО) № 2117/2005 на Съвета от 21 декември 2005 г. („основният регламент“) по отношение на вноса на синтетични полиестерни щапелни влакна (PSF) с произход от Беларус, Република Корея, Саудитска Арабия и Китайската народна република. |

Общ контекст Настоящото предложение е изготвено в контекста на прилагането на основния регламент и е резултат от разследване, проведено в съответствие със съществените и процедурни изисквания, посочени в основния регламент. |

Съществуващи разпоредби в областта на предложението Регламент (ЕО) № 428/2005 на Съвета от 10 март 2005 г. за налагане на окончателно антидъмпингово мито върху вноса на полиестерни щапелни влакна с произход от Китайската народна република и Саудитска Арабия и за изменение на Регламент (ЕО) № 2852/2000 за налагане на окончателно антидъмпингово мито върху вноса на полиестерни щапелни влакна с произход от Република Корея и за прекратяване на антидъмпинговата процедура по вноса на такива продукти с произход от Тайван. (ОВ L 71, 17.3.2005 г., стр. 1–33). |

Съгласуваност с други политики и цели на Съюза Неприложимо. |

Консултация със заинтересованите страни и оценка на въздействието |

Консултация със заинтересованите страни |

Заинтересованите страни, засегнати от процедурата, имаха възможност да защитят интересите си по време на разследването в съответствие с разпоредбите на основния регламент. |

Събиране и използване на експертни становища |

Не беше необходимо да се използват външни експертни становища. |

Оценка на въздействието Настоящото предложение е резултат от прилагането на основния регламент. Основният регламент не предвижда извършването на обща оценка на въздействието, но съдържа изчерпателен списък на условията, които трябва да бъдат оценени. |

Правни елементи на предложението |

Обобщение на предлаганите мерки Приложеното предложение се състои от частично междинно преразглеждане, ограничено до интереса на Общността по отношение на действащите антидъмпингови мерки към момента на стартиране на процедурата (30 август 2007 г.) върху вноса на полиестерни щапелни влакна. Предлага се действието на антидъмпинговите мерки върху вноса на полиестерни щапелни влакна с произход от Република Корея, Саудитска Арабия и Китайската народна република да продължи на същото ниво, което беше въведено с Регламент (ЕО) № 428/2005 на Съвета, и да не се отменят със задна дата антидъмпинговите мерки, действащи спрямо Беларус между 22 юни и 11 октомври 2007 г. Предложението се основава на окончателни заключения, които показват, че не съществуват основания, свързани с интересите на Общността, които да накарат Комисията да отмени съществуващите към момента на стартиране на процедурата мерки. Затова се предлага Съветът да приеме приложеното предложение за регламент, който следва да се публикува в Официален вестник на Европейския съюз. |

Правно основание Регламент (ЕО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност, последно изменен с Регламент (ЕО) № 2117/2005 на Съвета от 21 декември 2005 г. |

Принцип на субсидиарност Предложението е от изключителната компетентност на Общността. Следователно принципът на субсидиарност не се прилага. |

Принцип на пропорционалността Предложението е в съответствие с принципа на пропорционалността поради следните причини. |

Формата на действие е описана в гореспоменатия основен регламент и не оставя възможност за решение на национално равнище. |

Не е необходимо да се посочва как финансовата и административна тежест върху Общността, националните правителства, регионалните и местните органи, икономическите оператори и гражданите е сведена до минимум и е пропорционална на целта на предложението. |

Избор на инструменти |

Предложени инструменти: регламент. |

Други средства не биха били подходящи, тъй като основният регламент не предвижда алтернативни варианти. |

Отражение върху бюджета |

Предложението няма отражение върху бюджета на Общността. |

Предложение за

Регламент на Съвета

за продължаване на действието на антидъмпинговото мито върху вноса на полиестерни щапелни влакна с произход от Беларус, Китайската народна република, Саудитска Арабия и Корея в резултат на частично междинно преразглеждане съгласно член 11, параграф 3 от Регламент (ЕО) № 384/96 на Съвета

Съветът на Европейския съюз,

като взе предвид Договора за създаване на Европейската общност,

като взе предвид Регламент (ЕО) № 384/96 на Съвета от 22 декември 1995 г. за защитата срещу дъмпингов внос от страни, които не са членки на Европейската общност[1] („основният регламент“), и по-специално член 11, параграф 3,

като взе предвид предложението, представено от Комисията след консултации с Консултативния комитет,

като има предвид, че:

А. Процедура

1. Действащи мерки и предмет на преразглеждането

1. С Регламент (ЕО) № 428/2005[2] Съветът наложи окончателно антидъмпингово мито върху вноса на полиестерни щапелни влакна (PSF, определени по-подробно в съображение (15) по-долу ) с произход от Китайската народна република („КНР“) и Саудитска Арабия и измени Регламент (ЕО) № 2852/2000 за налагане на окончателно антидъмпингово мито върху вноса на полиестерни щапелни влакна с произход от Република Корея („Корея“). На 8 юли 2008 г. Първоинстанционният съд отмени член 2 от Регламент (ЕО) № 428/2005 на Съвета в ограничена степен по отношение на антидъмпинговото мито, наложено върху вноса в Европейската общност на стоки с производител износител корейското дружество Huvis Corp[3].

2. Мерки, чийто срок е изтекъл и които подлежат на преразглеждане

2. С Регламент (ЕО) № 1799/2002 Съветът наложи окончателно антидъмпингово мито върху вноса на PSF с произход от Беларус[4]. Срокът на мерките, наложени с посочения регламент, изтече на 11 октомври 2007 г.

3. Предишно разследване на вноса на PSF с произход от Малайзия и Тайван.

3. След оттеглянето на жалбата, с Решение 2007/430/EО[5] („решение за прекратяване”) Комисията прекрати антидъмпингова процедура за внос на PSF с произход от Малайзия и Тайван („предишното разследване“). В съответствие с член 9, параграф 1 от основния регламент беше решено, че прекратяването на антидъмпинговите мита върху вноса от Малайзия и Тайван не противоречи на интереса на Общността.

4. Настоящо разследване

4. След като установи, че има достатъчно prima facie доказателства за това, че мерките, въведени тогава, вече може да не са уместни, тъй като продължаването им би могло да бъде против интереса на Общността, Комисията започна по собствена инициатива, с известие от 30 август 2007 г, публикувано в Официален вестник на Европейския съюз [6] , частично междинно преразглеждане на мерките, които бяха в сила към тази дата, по отношение на вноса на PSF с произход от Беларус, Корея, Саудитска Арабия и КНР („засегнатите държави“). Преразглеждането е ограничено до оценка на това дали продължаването на въведените мерки е в интерес за Общността или не, като съответното решение би могло да има обратна сила, считано от 22 юни 2007 г., т.е. датата на влизане в сила на решението за прекратяване.

5. Както бе споменато по-горе, срокът на действие на антидъмпинговите мерки, наложени върху вноса с произход от Беларус, изтече на 11 октомври 2007 г. Вследствие на това преразглеждането по отношение на Беларус беше прекратено. От друга страна, то продължи официално до посочената дата, като по-специално Комисията обсъди въпроса за отменяне със задна дата на мерките, действащи от 22 юни 2007 г. до 11 октомври 2007 г, при условие че заключенията дадат основания за това.

5. Засегнати страни

6. Комисията уведоми официално производителите в Общността, доставчиците, вносителите и потребителите, както и сдруженията на потребители и производители, износители и представители на засегнатите държави за започването на процедурата. Всички засегнатите страни получиха възможност да изразят писмено своите становища и да поискат изслушване.

7. Всички заинтересовани страни, които поискаха това и показаха, че има конкретни причини да бъдат изслушани, бяха поканени да се изкажат. Изчерпателни отговори на въпросника бяха получени от 12 производителя, 10 потребителя, 3 вносителя, едно европейско сдружение на производители, едно австрийско-немско сдружение на производители, една немска федерация на потребители, две сдружения, принадлежащи към тази федерация, и едно европейско сдружение на потребители.

8. Освен това Комисията получи документи от други производители, потребители и вносители, които не изпратиха изчерпателни отговори на въпросника.

9. Сред производителите и потребителите, които участваха в разследването, имаше две вертикално интегрирани групи на производители на PSF (частично или изцяло) за междинно потребление.

10. И накрая, едно сдружение на китайски износители и двама корейски износители, подпомогнати от своите органи, изпратиха своите становища.

11. Износителите от Беларус и Саудитска Арабия не споделиха своите виждания. Освен това нито една страна не изпрати коментар във връзка с мерките по отношение на тези две държави.

12. Комисията потърси и провери цялата информация, която сметна за необходимо, за да определи дали продължаването на въведените мерки е против интереса на Общността или не. Бяха извършени проверки на място в помещенията на следните заинтересовани страни:

а) Производители в Общността

- Silon (Чешка република)

- Trevira GmbH (Германия)

- Advansa (Германия)

- Wellman International Ltd (Ирландия)

б) Потребители в Общността

- PGI Nonwovens B.V (Нидерландия)

- Libeltex BVBA (Белгия)

- Lück GmbH (Германия)

в) Потребител и производител в Общността

- ORV Manufacturing SpA (Италия)

г) Сдружения на потребители

- Gesamtverband Textil + Mode (Конфедерация на немските производители на текстил и модно облекло)

- Edana (Европейски продукти за еднократна употреба и нетъкани приложения)

6. Период на разследване

13. Периодът на разследване за преразглеждането (ПРП) обхвана периода от 1 юли 2006 г. до 30 юни 2007 г. Разглеждането на тенденциите, свързани с оценката, обхвана периода от 1 януари 2004 г. до края на ПРП (наричан по-нататък „разглеждан период“).

14. Припомня се, че в предишното разследване периодът на разследване обхвана периода от 1 януари до 31 декември 2005 г., а разглеждането на тенденциите, свързани с оценката, обхвана периода от 1 януари 2002 г. до 31 декември 2005 г.

Б. Разглеждан продукт и сходен продукт

1. Разглеждан продукт

15. Разглежданият продукт е същият както и в разследванията, посочени в съображения (1) до (3): синтетични щапелни влакна от полиестери, некардирани, нито пенирани, нито обработени по друг начин за предене. Той е понастоящем класиран под код по КН 5503 20 00 и най-често се среща като полиестерни щапелни влакна (PSF).

16. Продуктът е основен материал, използван на различни етапи от производствения процес на текстилните продукти. В Общността полиестерните щапелни влакна се използват или за предене, т.е. за производство на нишки, предназначени за производство на текстил, след като са били смесени с други влакна, като памук или вълна, или за други нетъкани приложения, като запълване, т.е. уплътняване или капитониране на някои текстилни изделия, като възглавнички, автомобилни седалки и сака.

В. Състояние на пазара на Общността

1. Потребление на пазара на Общността

17. Общото потребление на Общността беше определено въз основа на статистическите данни на Евростат за вноса и износа и производството на промишлеността на Общността (както е посочено в съображение (26) по-долу), както и на други производители в Общността.

Таблица 1

Потребление на Общността | 2004 г. | 2005 г. | 2006 г. | ПРП |

Обем (в тона) | 834 141 | 843 579 | 822 509 | 823 667 |

Индекс (2004 г. = 100) | 100 | 101 | 99 | 99 |

18. Както е показано в горната таблица, потреблението на PSF регистрира слабо намаление през разглеждания период. Тази тенденция се различава явно от състоянието на нещата, разглеждано в предишното разследване, където потреблението на Общността, както личи от Регламента за налагане на временни мита[7], се е увеличило с 3 % през периода, разглеждан в това разследване (2002—2005 г.).

2. Внос от Беларус, КНР, Саудитска Арабия и Корея: обеми, пазарен дял и вносни цени

19. Обемът на вноса в Общността от засегнатите държави е намалял с 28 % между 2004 г. и ПРП, а пазарният дял е намалял от 24,4 % на 18 %, докато цените са се повишили с 16 %. Информацията се основава на статистическите данни на Евростат.

Таблица 2

Внос от засегнатите държави | 2004 г. | 2005 г. | 2006 г. | ПРП |

Корея |

Обем (в тона) Индекс (2004 г. = 100) | 122 260 100 | 108 407 87 | 111 967 92 | 133 574 109 |

Пазарен дял | 15,1 % | 13,2 % | 14,1 % | 16,9 % |

Цени в хил. EUR/тон Индекс (2004 г. = 100) | 0,987 100 | 1,115 113 | 1,079 109 | 1,114 113 |

КНР |

Обем (в тона) Индекс (2004 г. = 100) | 45 713 100 | 38 103 83 | 2 283 5 | 8 935 20 |

Пазарен дял | 5,7 % | 4,6 % | 0,3 % | 1,1 % |

Цени в хил. EUR/тон Индекс (2004 г. = 100) | 0,92 100 | 0,97 105 | 1,06 115 | 1,10 120 |

Беларус |

Обем (в тона) Индекс (2004 г. = 100) | 1 771 100 | 153 8 | 81 4,5 | 43 2,4 |

Пазарен дял | 0,2 % | 0 % | 0 % | 0 % |

Цени в хил. EUR/тон Индекс (2004 г. = 100) | 0,97 100 | 1,17 121 | 1,16 120 | 1,26 130 |

Саудитска Арабия |

Обем (в тона) Индекс (2004 г. = 100) | 27 805 100 | 6 433 23 | 450 2 | 72 0,3 |

Пазарен дял | 3,4 % | 0,8 % | 0,1 % | 0 % |

Цени в хил. EUR/тон Индекс (2004 г. = 100) | 0,93 100 | 1,05 113 | 1,21 130 | 0,9 97 |

Общо за засегнатите държави |

Обем (в тона) Индекс (2004 г. = 100) | 197 549 100 | 153 096 77 | 114 781 58 | 142 624 72 |

Пазарен дял | 24,4 % | 18,7 % | 14,5 % | 18 % |

Цени в хил. EUR/тон Индекс (2004 г. = 100) | 0,96 100 | 1,08 112 | 1,08 112 | 1,11 116 |

20. Рязкото увеличение на вноса от Корея през ПРП се дължи главно на налагането на временни антидъмпингови мита върху тайванския внос през първото полугодие на 2007 г.[8] И Корея, и Тайван са основните доставчици на леснотопими полиестерни влакна(LMP) и на полиестерни двукомпонентни влакна с куха сърцевина и със силициево-органично покритие (HCS). Тъй като нивото на временните мита, въведени по отношение на тайванския внос, достигна 29,5 % за някои дружества, вносителите в Общността решиха да потърсят LMP и HCS от Корея, където нивото на антидъмпинговите мита беше значително по-ниско.

3. Внос от други трети страни: обеми, пазарен дял и вносни цени

Таблица 3

Внос от други трети държави | 2004 г. | 2005 г. | 2006 г. | ПРП |

Обем (в тона) Индекс (2004 г. = 100) | 171 633 100 | 225 748 132 | 278 392 162 | 256 291 149 |

Пазарен дял | 21 % | 28 % | 35 % | 32 % |

Цени в хил. EUR/тон Индекс (2004 г. = 100) | 1,09 100 | 1,20 110 | 1,15 106 | 1,15 106 |

21. През разглеждания период вносът от други трети държави се е увеличил с 49 %. Причината за това увеличение е свързана с налагането през март 2005 г. на антидъмпингови мита върху вноса от Саудитска Арабия и КНР и отмяната на антидъмпинговите мерки върху вноса от Индонезия, Тайланд и Индия през октомври 2006 г.

22. Следователно в глобално отношение вносът се е увеличил от около 370 KT на около 400 KT през периода. Ако периодът на предишното разследване се вземе за начало, увеличението е от около 380 KT до около 400 KT.

Г. Състояние на производството на Общността

1. Ниво на съдействие

23. През ПРП PSF са били произвеждани от 19 производители в Общността. По време на настоящото разследване съдействието от страна на производителите в Общността беше много високо. От общо 19 производителя от Общността 12 производителя, отговарящи за 70 % от производството, оказаха пълно съдействие. Други производители в Общността изпратиха документи във връзка с разследването, но не оказаха пълно съдействие. Освен това две сдружения на производители (CIRFS и IVC)[9] също изпратиха мнения. Също така всички производители в Общността предоставиха информация за своето производство. Ако се вземат под внимание всички изпратени документи (отделни производители и сдружения), може да се заключи, че производителите в Общността, отговарящи за 88 % от производството в Общността, са изпратили свои становища и са против прекратяването на мерките. Това ниво на съдействие е значително по-високо, отколкото при предишното разследване, когато само три дружества, отговарящи за малко повече от 25 % от производството в Общността, и едно сдружение на производители (CIRFS) съдействаха на Комисията и впоследствие оттеглиха жалбата.

24. Комисията направи преглед на всички икономически фактори и индекси, които имаха отношение към състоянието на нещата при производителите в Общността.

2. Дефиниране на производство в Общността и промишленост на Общността

25. Както е посочено по-горе, през ПРП PSF са били произвеждани от 19 производителя в Общността. Така тези 19 дружества представляват общото производство на Общността по смисъла на член 4, параграф 1 от основния регламент.

26. 12 производителя в Общността (Advansa GmbH, Fibracat Europa S.L., Fidion S.r.l., Frana Polifibre SpA, Greenfiber International S.A., IMP Comfort Sp.z o.o., Märkische Faser, Nurel S.A., ORV Manufacturing SpA, Silon s.r.o., Trevira GmbH и Wellman International Ltd) оказаха пълно съдействие на разследването. През ПРП те произведоха 347 640 тона, което отговаряше на 70 % от производството в Общността. Поради това те представляваха по-големия дял от общото производство на разглеждания продукт в Общността през ПРП.

27. Поради това се прие, че 12-те производителя, които оказаха пълно съдействие на разследването, представляват промишлеността на Общността по смисъла на член 4, параграф 1 и член 5, параграф 4 от основния регламент. Те ще бъдат наричани по-нататък в текста „промишлеността на Общността“.

3. Икономическо състояние на промишлеността на Общността

Производство

28. Между 2004 г. и ПРП производството и пазарният дял на промишлеността на Общността се развиваха както следва:

Таблица 5

2004 г. | 2005 г. | 2006 г. | ПРП |

Обем на продукцията (в тона) Индекс (2004 г. = 100) | 317 450 100 | 307 043 97 | 321 127 101 | 347 640 110 |

Пазарен дял | 36,9 % | 32,4 % | 38,6 % | 41,8 % |

29. След спада през 2005 г. производството в Общността се е увеличило с 10 % в сравнение със ситуацията през 2004 г. Това увеличение е свързано, inter alia , с разкриването на нови заводи за PSF в Полша и Румъния през 2006 г. Очаква се производството да продължи да расте в бъдеще в резултат на укрепване на дейностите на новите заводи, посочени по-горе, и на разкриването на друг завод в България с годишен капацитет между 12 000 и 14 500 тона. Що се отнася до пазарния дял, той също намаля през 2005 г. и се увеличи през 2006 и 2007 г. Ако сравним тази таблица с производството на промишлеността на Общността при предишното разследване (както е дефинирано в съображение (70) от Регламента за налагане на временни мита)[10] за периода, разглеждан в това разследване (2002—2005 г.), тенденцията се е променила. И наистина, през периода 2002—2005 г. производството на тази промишленост на Общността е намаляло с 9 %, докато през разглеждания период на настоящото разследване производството на промишлеността на Общността се е увеличило с 10 %. Що се отнася до пазарния дял, там ситуацията също е различна. И наистина, пазарният дял на промишлеността на Общността при предишното разследване е намалял с 2,3 процентни пункта, докато при предишното разследване пазарният дял на промишлеността на Общността се е увеличил с близо 5 процентни пункта.

3.1 Производствен капацитет и използване на мощностите

30. Между 2004 и 2005 г. капацитетът намалява с 6 %. От 2006 г. капацитетът започва да се повишава и достига почти 413 000 тона през ПРП (почти 13 % повече, отколкото през 2004 г.). Това повишение се дължи главно на факта, че двама от сътрудничещите производители разкриват нови мощности в Полша и Румъния, които започват да функционират през 2006 г. Що се отнася до използването на капацитета, то е намаляло с 2,4 процентни пункта през разглеждания период. Причината за това намаление е свързана по всяка вероятност с инсталирането на нови производствени мощности и с намалялото потребление в Общността. Информацията за производствения капацитет се различава напълно от информацията, получена при предишното разследване, където капацитетът на промишлеността на Общността е намалял с 9 % през разглеждания период (2002—2005 г.).

Таблица 6

2004 г. | 2005 г. | 2006 г. | ПРП |

Капацитет (тонове) Индекс (2004 г. = 100) | 366 062 100 | 344 872 94 | 378 931 103,5 | 412 916 112,7 |

Натоварване на производствените мощности | 86,8 % | 89,3 % | 85 % | 84,4 % |

3.2 Оборот и продадени количества

Таблица 7

2004 г. | 2005 г. | 2006 г. | ПРП |

Оборот (в хил. EUR) Индекс (2004 г. = 100) | 391 259 100 | 388 502 99 | 403 189 103 | 443 540 113 |

Продажби в Общността (в тона) Индекс (2004 г. = 100) | 281 083 100 | 259 314 92 | 272 553 97 | 300 051 107 |

31. През разглеждания период оборотът на промишлеността на Общността в рамките на Общността и количеството на продадените PSF са се увеличили съответно с 13 % и 7 %. Това повишение е свързано с откриването през 2006 г. на два нови завода в Полша и Румъния. Ако сравним тази информация с информацията от предишното разследване, където е налице спад в обема на продажбите с 1 % през разглеждания период, ситуацията се е променила напълно и данните сочат, че промишлеността на Общността е положила значителни усилия, за да отговори на търсенето.

3.3 Продажни цени и разходи

32. Единичната продажна цена на промишлеността на Общността в ЕС се е увеличила с 6,2 % през разглеждания период (от 1 392 EUR/тон през 2004 г. на 1 478 EUR/тон през ПРП). От друга страна, от 2005 г. насам е налице слабо понижаване на цените. Средните разходи са се увеличили с 9,7 % (от 1 388 EUR/тон през 2004 г. на 1 523 EUR/тон през ПРП). Увеличението на разходите се дължи главно на факта, че средните разходи при повечето суровини (които са свързани in fine с покачването на цените на петрола в цял свят) са се увеличили значително. Тези цифри показват, че за да избегне загуба на пазарен дял, промишлеността на Общността не е била в състояние да покрие изцяло производствените си разходи със своите продажни цени. Увеличението на продажните цени на промишлеността на Общността е било много по-умерено, отколкото при предишното разследване, когато те са се повишили с 12 % през разглеждания период.

Таблица 8

2004 г. | 2005 г. | 2006 г. | ПРП |

Среднопретеглена цена (в хил. EUR/тон) Индекс | 1,39 100 | 1,50 107 | 1,48 106 | 1,48 106 |

Среднопретеглена цена (в хил. EUR/тон) Индекс (2003 г. = 100) | 1,388 100 | 1,511 109 | 1,556 112 | 1,523 109,7 |

3.4 Заетост и работна заплата

33. Нивото на заетост в промишлеността на Общността се е увеличило със 17,8 % между 2004 г. и ПРП, а средната работна заплата на работник/служител е намаляла с 10 %. Въпреки че производството на PSF не е трудоемко, увеличението на капацитета и производството е съпроводено със значително увеличение в броя на работните места. В предишното разследване нивото на заетостта е намаляло с 19 % през разглеждания период, а средните трудови разходи на работник/служител са се увеличили с повече от 30 % — отново напълно различна ситуация.

Таблица 9

2004 г. | 2005 г. | 2006 г. | ПРП |

Заетост Индекс (2004 г. = 100) | 1 743 100 | 1 660 95 | 1 944 111,5 | 2 053 118 |

Средни трудови разходи/работник на месец Индекс (2004 г. = 100) | 3 191 100 | 3 411 107 | 3 015 94 | 2 859 90 |

3.5 Рентабилност

34. Рентабилността при продажбите[11] на разглеждания продукт за несвързани клиенти в Общността се е влошила съществено, независимо от това дали отправната точка е 2004 г. или 2005 г. Следователно ситуацията се е влошила значително.

Таблица 10

2004 г. | 2005 г. | 2006 г. | ПРП |

Рентабилност | 0,3 % | -0,8 % | -5,4 % | -3,2 % |

3.6 Инвестиции

Таблица 11

2004 г. | 2005 г. | 2006 г. | ПРП |

Инвестиции (в хил. EUR) Индекс (2003 г. = 100) | 15 604 100 | 16 580 106 | 39 865 255 | 32 618 209 |

35. Между 2004 г. и ПРП нивото на инвестициите на промишлеността на Общността се е повишило със 109 %. Това повишение се дължи в голяма степен на изграждането на нови мощности в Полша и Румъния, които са пуснати в действие през 2006 г.

3.7 Заключение относно ситуацията на производителите

36. Разследването заключи, че за разлика от случая, споменат в съображение (3), промишлеността на Общността увеличава интереса си към този продукт и неговото производство и че нейната жизнеспособност се е затвърдила.

37. През разглеждания период промишлеността на Общността е съумяла да увеличи своя пазарен дял с близо 5 процентни пункта. От друга страна, това увеличение е регистрирано през период, в който потреблението е намаляло с повече от 1 %.

38. През разглеждания период продажната цена на промишлеността на Общността се е увеличила с 6 %, но от 2005 г. насам е налице слаб спад. В този контекст следва да се отчете фактът, че, както е посочено в съображение (32), това увеличение на цената се осъществява по време, когато разходите нарастват с 10 %.

39. Освен това разкриването на два нови завода е довело до съществено повишаване на заетостта[12]. Що се отнася до рентабилността, през последните години ситуацията се е влошила, въпреки че има известно подобрение между 2006 г. и ПРП. За да поддържа позициите си на пазара, промишлеността на Общността е принудена да продава на загуба.

40. Като се вземе предвид горното, може да се заключи, че макар промишлеността на Общността да е извлякла известна полза от антидъмпинговите мерки върху вноса от засегнатите държави, тя не се е възстановила от осъществения в миналото дъмпинг и ситуацията, в която се намира, все още е деликатна и уязвима. В случай че мерките бъдат премахнати, по всяка вероятност вносът на същото и/или на по-високо ниво от засегнатите държави би влошил състоянието на нещата.

4. Динамика на вноса, в случай че мерките бъдат отменени

4.1 Неизползван капацитет

41. Неизползваният капацитет в КНР възлиза на около 3 милиона тона, което съответства на 3,5 пъти общото потребление на Общността. Този неизползван капацитет се е увеличил с 37 % от 2005 г. досега (това е годината, в която бяха въведени антидъмпинговите мерки върху вноса от КНР). Що се отнася до Корея, неизползваният капацитет през следващата година ще възлиза на 114 000 тона, което отговаря на 14 % от общото потребление на Общността. Дори ако част от този неизползван капацитет се отнася за дружеството, за което антидъмпинговото мито е равно на 0 %, по-голямата част от него се отнася за дружества, които са обект на антидъмпингови мита. Няма налична информация за Саудитска Арабия. По отношение на Беларус не е нужно да се прави вероятностен анализ на неизползвания капацитет, защото срокът на действие на мерките изтече през октомври 2007 г. Неизползваният капацитет на тези страни би могъл да се насочи към Общността, в случай че мерките бъдат отменени.

4.2 Стимули за пренасочване на обеми на продажбите към Общността

42. Някои от най-големите експортни пазари в света са защитени с антидъмпингови мита срещу вноса на PSF с произход от КНР и Корея. И наистина, в Турция и в САЩ са въведени мита върху вноса от КНР, които достигат 44,3 % в Съединените щати. Освен това корейският износ е предмет на антидъмпингови мита в размер от 0 % до 24,6 % в Япония, Турция, Пакистан и САЩ. Ако разглежданите мерки, посочени в съображение (4) по-горе, бъдат отменени, Европейският съюз ще стане един от най-значителните големи пазари, в които износът от КНР и Корея няма да бъде предмет на антидъмпингови мерки.

43. Голям брой потребители твърдят, че КНР не насърчава износа на суровини, например PSF. Този аргумент не може да бъде приет. Според наличните статистически данни нетният поток на PSF в КНР (сравнение между производство и вътрешно потребление) непрекъснато расте и се очаква, че ще продължи да нараства през следващите години, както е показано в тази таблица:

Таблица 12

2004 г. | 2005 г. | 2006 г. | 2007 г. | 2008 г. | 2009 г. |

Нетен поток (сравнение между производство и фабрично потребление) в хил. тона | -480 | -200 | 23 | 258 | 449 | 541 |

44. Това недвусмислено означава, че износът на PSF от КНР расте и се очаква той да продължи да расте в бъдеще, въпреки твърдението, че КНР не насърчава на износа на PSF. Следователно аргументът се отхвърля.

4.3 Политики на ресурсно осигуряване

45. Едно сдружение на потребители изтъкна, че производителите на прежди и нетъкан текстил от PSF често имат интерес да купуват влакна с произход от Европейския съюз, за да произвеждат прежди и нетъкан текстил с такъв произход и да ги изнасят в страни, с които има сключени преференциални споразумения. От друга страна, информацията, предоставена от потребители в настоящото разследване, показва, че 85—100 % от оборота на дружествата в сектора на нетъкания текстил относно продуктите, съдържащи PSF, се реализира чрез продажби в Общността. Ето защо правилата за произход за износ на стоки в страни с преференциални споразумения не би трябвало да играят важна роля за потребителите на PSF, когато те вземат решение за произхода на продуктите при тяхното придобиване. Вследствие на това аргументът на сдружението се отхвърля поради липса на доказателства в негова подкрепа.

4.4 Заключение относно динамиката на вноса, в случай че мерките бъдат отменени

46. Затова може да се заключи, че при наличието на посочените по-горе стимули има вероятност за Общността да бъдат изнесени големи количества, в случай че сегашните антидъмпингови мерки бъдат отменени.

5. Заключение относно промишлеността на Общността

47. Промишлеността на Общността е положила големи усилия под формата на инвестиции, което е довело до значително разширяване на производството. През последните години състоянието на нещата в промишлеността на Общността се е променило съществено, което е видно по-специално от появата на нови заводи в Полша и Румъния и от предвижданото разширяване в България.

48. Независимо от тези подновени усилия под формата на разширяване и инвестиции, трябва да се отбележи, както беше посочено по-горе, че състоянието на промишлеността на Общността от гледна точка на нейната рентабилност е все още несигурно. По всяка вероятност ще има значително увеличаване на дъмпинговия внос, ако антидъмпинговите мерки бъдат премахнати.

49. Големите обеми на вноса на дъмпингови цени ще доведат до допълнителен ценови натиск върху промишлеността на Общността, по-малък марж на печалбата, по-малка рентабилност и по-големи загуби. Това, от своя страна, би могло да доведе до вероятен отказ от по-нататъшни инвестиции, намаляване на иновациите, подкопаване на конкурентните позиции на интегрираните производства, съкращения и закриване на предприятия.

50. Като се вземе предвид горното, ако промишлеността на Общността бъде изложена на значителен обем на внос от КНР, Корея и Саудитска Арабия на дъмпингови цени и без мита, това би довело до по-нататъшно влошаване на финансовия статут на тези дружества. Поради тези причини заключението е, че отменянето на мерките би било против интереса на промишлеността на Общността.

Д. Потребители на Общността

51. Пазарът на продукти, съдържащи PSF, е разделен на: а) приложения за предене (т.е. производство на нишки, предназначени за производство на текстил, след като са били смесени или не с други влакна, например памук или вълна), б) нетъкан текстил с различно приложение — за производство на платна и ленти, непреработени в прежди, с изключение на хартия, и в) приложения за запълване (т.е. уплътняване и капитониране на някои текстилни стоки, например възглавнички и автомобилни седалки).

1. Ниво на съдействие от страна на потребителите в Общността

52. 16 потребителя от промишления сектор изпратиха документи във връзка с настоящото разследване. Те представляват 17 % от общото потребление на PSF в Общността и около 13 % от вноса от засегнатите страни. Въпреки това пълно съдействие оказаха само 10 потребителя[13], които представляват около 12 % от общото потребление на PSF в Общността (всички потребители, които оказаха пълно съдействие, са от секторите на нетъканите текстилни продукти и за запълване). Що се отнася до другите потребители, които оказаха частично съдействие, само един от тях развива дейност в предачния сектор.

53. Освен това Gesamtverband Textil + Mode (немската федерация на производителите на текстил, представляваща както предачния сектор, така и сектора на нетъкания текстил), две сдружения, членуващи в тази федерация — Industrieverband Garne-Gewebe-Technische Textilien e.V. (IVGT) и Verband der Deutschen Heimtextilien-Industrie e.V., и едно европейско сдружение, представляващо дружества от сектора на нетъкания текстил (EDANA), изпратиха документи с искане към Комисията да прекрати съществуващите мерки. Всички споменати по-горе потребители са членове на едно или няколко от тези сдружения. Представителността на тези сдружения е около 30 % от общото потребление на PSF в Общността.

54. Нивото на съдействие на отделните потребители при настоящата процедура е по-високо, отколкото при предишното разследване. Трябва също да се отбележи, че при предишното разследване само потребителите, които не искаха налагането на мита (около 10 % от общото потребление), споделиха своите становища, докато в настоящата процедура участваха също и потребители, които поддържат запазването на мерките.

2. Аргументи, споделени от потребителите

2.1 Потребители, които подкрепят прекратяването на мерките

55. Потребители, представляващи около 11 % от общото потребление на PSF и около 10 % от вноса от засегнатите държави, изложиха различни аргументи против запазването на митата. Всички те членуват в едно или повече от сдруженията на потребители, посочени по-горе, които също подкрепят прекратяването на мерките. Аргументите, представени от потребителите и сдруженията в подкрепа на прекратяването на мерките, са разгледани по-долу.

56. На първо място те твърдят, че се намират в затруднена ситуация поради растящата конкуренция на техните завършени продукти от страна на държави, които са преминали от износ на PSF към износ на продукти от нетъкан текстил (например КНР). Те твърдят, че ако съществуващите мерки бъдат прекратени, те ще имат възможност да си осигурят по-евтини влакна и по този начин да станат по-конкурентоспособни по отношение на завършените продукти, идващи от Азия. Ако пазарната цена на PSF падне, възможно е потенциално увеличаване на рентабилността. Трябва да се вземе под внимание фактът, че техните клиенти са предимно вериги, предлагащи стоки с намаление, за които пределно ниската цена е решаваща, а маржът по отношение на завършените продукти е много нисък.

57. Във връзка с тези аргументи следва да се посочи, че информацията, предоставена от потребители, които оказаха съдействие на разследването, сочи, че тяхната ситуация по отношение на рентабилността не се е променила въпреки налагането през 2005 г. на антидъмпингови мита върху PSF с произход от КНР и увеличения внос на завършени продукти от тази страна. Това се дължи на факта, че влиянието на PSF при формирането на общите им разходи при продукти, включващи PSF, също е останало стабилно, което личи от долната таблица:

Таблица 13

2004 г. | 2005 г. | 2006 г. | ПРП |

Рентабилност | 3,48 % | 4,07 % | 3,88 % | 3,79 % |

Общо разходи за PSF като процент от общите разходи | 22,3 % | 24 % | 24 % | 24 % |

58. Следователно ситуацията се различава от тази при предишното разследване, когато налагането на нови антидъмпингови мита, които в някои случаи можеха да стигнат почти 30 %, несъмнено щеше да окаже по-силно отрицателно въздействие върху структурата на разходите на потребителите на PSF и възможностите им да предлагат привлекателни оферти на своите клиенти.

59. Освен това техният оборот в Общността, що се отнася до продукти, използващи PSF, се е увеличил с повече от 10 % през разглеждания период, което личи от Таблица 14 по-долу:

Таблица 14

2004 г. | 2005 г. | 2006 г. | ПРП |

Оборот (хил. EUR) Индекс: 2004 г. = 100 | 427 694 100 | 452 329 106 | 456 445 107 | 472 750 111 |

60. Тези цифри показват, че увеличаването на вноса на завършени продукти от КНР от 2005 г. насам не е попречило на потребителите на PSF от Общността да разширят своята дейност и да продават стоките си на търговци на дребно, като поддържат своя марж на печалбата. Що се отнася до възможното влияние върху крайните цени за потребителите, в това отношение не беше изтъкнат нито един аргумент, докато в предишното разследване беше направено заключението, че налагането на новите мита, които биха могли да стигнат почти 30 %, би могло да окаже влияние на потребителите.

61. Потребителите, които подкрепят прекратяването на мерките, изтъкнаха твърдението също, че цените на PSF в Общността се увеличават въпреки падащия курс на долара. Това изявление не отговаря на данните, получени от Комисията по време на разследването. Въпреки че цената на PSF се повиши рязко през 2005 г, след това тя остана стабилна, както личи от Таблица 8 по-горе по отношение на PSF, които са били произведени и продадени в Общността, и Таблица 15 по-долу относно вноса на PSF[14]:

Таблица 15

2004 г. | 2005 г. | 2006 г. | 2007 г. | І четвърт 2008 г. |

Цени в хил. EUR/тон Индекс (2004 г. = 100) | 1,02 100 | 1,15 113 | 1,13 111 | 1,15 113 | 1,15 113 |

62. Като се вземе предвид казаното по-горе, няма данни съществуващите мерки да са оказали съкрушително въздействие върху разходите и рентабилността на дружествата потребители.

63. Второ, потребителите, които са против въвеждането на мерките, изтъкват, че има съществена разлика в нивото на заетост в Общността между сектора, зает с производство на PSF (около 3 000 души), и промишлеността надолу по веригата (според твърденията, около 70 000 души).

64. Що се отнася до това твърдение, въпреки че цифрата от 70 000 души изглежда преувеличена, не може да се отрече, че потребителската промишленост е по-трудоемка от тази на производителите. Поради ограниченото ниво на пълно съдействие измежду потребителите (цифрите за заетостта бяха предоставени от потребители, представляващи само 12 % от общото потребление на PSF в Общността), беше невъзможно Комисията да получи точни данни за заетостта. Въпреки това от Таблица 16 по-долу става ясно, че потребителите, които оказаха пълно съдействие на настоящото разследване, наемат 5 009 души. Това би означавало, че в производството на стоки, съдържащи PSF, участват най-малко 40 000—45 000 души. Долната таблица съдържа и указания за движението на работната ръка при съдействащите потребители:

Таблица 16

2004 г. | 2005 г. | 2006 г. | ПРП |

Заетост Индекс (2004 г. = 100) | 3 898 100 | 4 471 115 | 4 854 125 | 5 009 129 |

65. Въпреки че броят на съдействалите дружества е ограничен, може да се заключи, че съществуващите антидъмпингови мерки не са попречили на увеличаването на заетостта през разглеждания период. Затова този аргумент на потребителите се отхвърля. Естествено, ситуацията беше различна в предишното разследване, когато налагането на допълнителни антидъмпингови мита, които можеха да стигнат 30 %, би могло да доведе до загуба на работни места в потребителския сектор.

66. Трето, потребителите, посочени в този раздел, изтъкват, че в сектора на нетъкания текстил и при запълването или капитонирането на някои текстилни изделия е налице все по-голямо търсене на два специални типа PSF, а именно HCS и LMP (както е посочено в съображение (20) по-горе), като тяхното производство в Общността е ограничено, докато КНР и Корея притежават големи производствени мощности.

67. В това отношение, според най-оптимистичните преценки на Комисията в светлината на информацията, предоставена от заинтересованите страни, общото потребление на LMP в Общността през ПРП възлиза на 85 000—90 000 тона, а общото потребление на HCS възлиза на 65 000—70 000 тона. Понастоящем промишлеността на Общността доставя 2 155 тона LMP и 21 543 тона HCS. Търсенето на тези два типа PSF расте непрекъснато и според едно сдружение на потребители през следващите години и двата типа ще отбележат годишен ръст от 6 %.

68. Производителите на PSF в Общността твърдят, че производството на тези „специални продукти“ в Общността е ограничено, защото съществуващото ниво на дъмпингови цени не им позволява да увеличат производството. Според информацията, събрана в хода на настоящото разследване, капацитетът на промишлеността на Общността за производство на HCS и LMP през разглеждания период се е променял както следва:

Таблица 17

2004 г. | 2005 г. | 2006 г. | ПРП |

Капацитет на промишлеността на Общността за HCS Индекс (2004 г. = 100) | 67 050 100 | 46 550 69 | 61 550 92 | 61 550 92 |

Капацитет на промишлеността на Общността за LMP Индекс (2004 г. = 100) | 32 050 100 | 32 050 100 | 32 050 100 | 32 050 100 |

69. Тази таблица показва, че промишлеността на Общността би могла да покрие 88—95 % от общото търсене на HCS и около 37 % от общото търсене на LMP, в случай че цените стигнат определено ниво. Освен това, дори ако промишлеността на Общността произвежда ограничени количества от тези „специални продукти“, потребителите ще могат да си ги доставят от Корея и КНР с ограничени антидъмпингови мита (само 5,7 % от Huvis в Корея и 4,9 % от Far Eastern в КНР). Що се отнася до възможността за доставки от Тайван, както се твърди, производството на PSF в Тайван намалява, което ще доведе до увеличение на цените или дефицит при доставките, така че ако той трябва да се замести с внос от КНР или Корея, влиянието на митата, заплащани за тези „специални продукти“, внасяни от КНР и Корея, върху стойността би било значително поради ниския марж на печалбата на потребителите в Общността. Тези аргументи не могат да бъдат приети. От една страна, дори ако производството на PSF в Тайван намалява, се очаква, че неизползваният капацитет ще се увеличава (очакваните неизползвани мощности за 2008 г. са около 122 000 тона, а за 2009 г. — 150 000 тона). В заключение не е ясно, че ще има структурен дефицит на тези специални продукти.

70. Що се отнася до цените на тези „специални продукти“, няма официални статистически данни, но, както се вижда от таблицата по-долу, според информацията, предоставена от съдействащите дружества, цената на HCS (включително антидъмпинговите мита) се е увеличила само с 2 % между 2004 г. и ПРП. През 2006 г. дори е имало съществено намаление в цената. По всяка вероятност увеличението между 2006 г. и ПРП се е дължало на налагането през първата половина на 2007 г. на временни антидъмпингови мита върху вноса от Тайван. Цената на LMP през разглеждания период се е увеличила с 18 %.

Таблица 18

2004 г. | 2005 г. | 2006 г. | ПРП |

Цена на HCS (в хил. EUR/тон) Индекс (2004 г. = 100) | 1,21 100 | 1,26 104 | 1,05 87 | 1,24 102 |

Цена на LMP (в хил. EUR/тон) Индекс (2004 г. = 100) | 1,31 100 | 1,44 110 | 1,43 109 | 1,54 118 |

71. Тази информация трябва да се анализира във връзка с дела на тези специални продукти в общите разходи за продукти, включващи PSF. Въз основа на информацията, изпратена от съдействащите потребители, влиянието на HCS върху общите им разходи за продукти, включващи PSF, представлява само 1,98 %, а влиянието на LMP — 4,38 %. Като се вземе предвид, че средната рентабилност е около 4 %, влиянието върху общите разходи, свързано с тези „специални продукти“, не е голямо въпреки същественото увеличение на цената на LMP. Поради това твърдението се отхвърля.

72. Ситуацията беше различна в предишното разследване, когато налагането на антидъмпингови мита от близо 30 % върху вноса на LMP и HCS с произход от Тайван и свързаното с него увеличение на цените на същите продукти би оказало много по-голямо влияние върху общите разходи.

2.2 Потребители, които са против прекратяването на мерките

73. Група от потребители, представляващи около 6 % от общото потребление на PSF в Общността и 3 % от вноса от засегнатите страни, изтъкнаха, че прекратяването на мерките би застрашило рентабилността на промишлеността надолу по веригата, тъй като фалитът на PSF сектора в Европейския съюз би довел до повишаване на цените на PSF две години по-късно и следователно може да се очаква увеличаване на вноса на стоки, съдържащи PSF.

74. В светлината на аргументите, изложени в раздел Г.4 по-горе (вероятност от съществено увеличаване на вноса, в случай че мерките бъдат отменени), тази възможност не се изключва заедно със свързаните рискове по отношение на поддържането на ефективна конкурентоспособност.

3. Заключение

75. Като се вземат под внимание всички гореизброени фактори, може да се заключи, че макар повечето потребители, взели участие в разследването, да смятат, че продължаването на мерките е против техния интерес, разследването сочи, че продължаването на мерките не би оказало съществен отрицателен ефект върху тяхното икономическо и финансово състояние. Нещо повече, за разлика от предишното разследване становищата на потребителите за влиянието на евентуалното прекратяване на съществуващите мерки върху техния бизнес се различават. Въпреки че — както беше пояснено по-горе — повечето потребители искат Комисията да отмени антидъмпинговите мерки, голям брой от потребителите, които оказаха съдействие на разследването, са против прекратяването на мерките.

Е. Вносители и търговци

76. Шест вносителя/търговеца изпратиха документи във връзка с разследването в рамките на срока, посочен в известието за започване, но само трима от тях (Saehan Europe, GSI Global Service International и Marubeni) оказаха пълно съдействие и изпратиха отговори на всички въпроси на Комисията. Всички те са печеливши дружества, а броят на работниците/служителите, свързани с вноса/търговията с продукта PSF, е незначителен.

77. По нищо не личи, че запазването на митата би оказало някакво отрицателно въздействие върху техния бизнес. Повечето от тях са на мнение, че е в техен интерес да се прекратят мерките върху вноса от Корея, но не и върху вноса от КНР, защото това би довело до огромен поток от стоки, а заедно с падането на цените ще намалее и техният марж. От друга страна, те са на мнение, че тъй като неизползваните мощности в Корея са по-ограничени от тези в Китай, влиянието на корейския внос върху цените няма да бъде в ущърб на техния бизнес.

78. На тази основа се заключава, че независимо от това дали мерките ще продължат да бъдат в сила или не, в общи линии дейността на вносителите и търговците няма да бъде засегната значително.

Ж. Други съображения

79. Производителите на Общността, които според твърденията произвеждат 56 % от PSF от рециклирани материали, твърдят, че вносът на дъмпингов PSF е оказал отрицателно влияние на рентабилността на рециклиращите дружества; освен това се твърди, че 425 000 души са заети в събирането на полиетилен терефталат (PET), с цел да се осигури снабдяването на рециклиращите дружества. В това отношение трябва да се изтъкне, че дружествата, занимаващи се с рециклиране на бутилки от PET, не проявиха интерес към участие в настоящото разследване въпреки поканата в известието за започване и въпросниците, които им бяха изпратени от Комисията, на които те не отговориха. От друга страна, все повече расте търсенето на рециклирани бутилки от PET в Азия и освобождаването от антидъмпингови мерки няма да попречи на дружествата, рециклиращи бутилки от PET, да ги продават на световния пазар. Поради това тези искове се отхвърлят.

80. Освен това, производителите в Общността изтъкнаха, че за производството на полиестерни щапелни влакна от рециклирани материали е необходима по-малко енергия, отколкото за химическия процес, а транспортирането на вносния PSF от Азия е свързани с отделянето на въглеродни емисии. Следователно замяната на производството на Общността с дъмпингов внос, по-конкретно от КНР и Корея, би увеличило въглеродните емисии и би попречило на целите на ЕС в областта на климатичните промени. В този контекст следва да се припомни, че анализът на интереса на Общността при антидъмпинговите процедури е съсредоточен в икономическото влияние на мерките върху засегнатите икономически оператори, но не е пряко свързан с въпроси от екологичен характер.

81. Не бяха получени становища във връзка със Саудитска Арабия (или Беларус), от които да може да се направи заключение, че поддържането на мерките не би било в интерес за Общността.

З. Заключение

82. В светлината на горното може да се заключи, че производителите на PSF в Общността, включително промишлеността на Общността, имат полза от действащите мерки, но все още се намират в уязвима ситуация. През разглеждания период те успяха да увеличат своя пазарен дял, своето производство, мощностите, оборота и нивото на заетост. Освен това те положиха значителни усилия под формата на инвестиции и разкриха нови заводи в Полша, Румъния и България. В допълнение към това Tergal — важен доставчик на предачната индустрия — се справи с финансовите си проблеми и според информацията, предоставена от това дружество, от юли 2007 г. не се намира вече в предпазна процедура („procédure de sauvegarde“). От друга страна финансовото им състояние е все още несигурно и няма да могат да се справят с внезапен приток от дъмпингов внос. Запазването на митата ще продължи да носи съществени ползи за промишлеността на Общността и най-вероятно ще допринесе за възстановяването на нейната жизнеспособност. Тази ситуация е противоположна на картината, обрисувана в предишното разследване, според което доставките на PSF можеха да се окажат проблематични за пазара на Общността поради промишленото преустройство на едно от дружествата (La Seda) с цел разширяване на производството на други продукти, фалита на друг производител (Pennine Fibers) и тогавашните финансови проблеми на Tergal.

83. Що се отнася до потребителите и вносителите, действащите антидъмпингови мита върху вноса от засегнатите държави не са застрашили тяхната жизнеспособност и потенциала им за разширяване на дейността. Поради това, ако мерките бъдат прекратени, всякакви преимущества за потребителите и вносителите вероятно ще бъдат ограничени, тъй като антидъмпинговите мита не са оказали значително въздействие върху тяхното икономическо състояние. За разлика от това заключение анализът на предишното разследване показа, че налагането на нови антидъмпингови мита, които можеха да достигнат почти 30 %, щеше да окаже влияние върху цените на PSF, и по-специално на HCS и LMP, което евентуално можеше да създаде финансови затруднения за голям брой потребители.

84. Следователно се налага заключението, че евентуалните ограничени предимства, от които биха се ползвали потребителите и вносителите на PSF в Общността при евентуална отмяна на митата, несъмнено не могат да се сравняват със сериозните недостатъци, възникващи пред промишлеността на Общността.

85. Следователно може да се заключи, че прекратяването на действащите мерки върху вноса от засегнатите държави не би било оправдано от гледна точка на интереса на Общността.

И. Прилагане на принципа на недискриминация

86. Няколко заинтересовани страни изтъкнаха, че антидъмпингови мерки не могат да се налагат на дискриминационна основа, както постановява член 9, параграф 5 от основния регламент, който предвижда, че „антидъмпинговото мито се събира в съответните размери във всеки конкретен случай на недискриминационна основа по вноса на такава стока от всички източници, за които е доказан дъмпинг и причинена от него вреда, ...“. Освен това беше посочено, че принципът на недискриминация е също така основен принцип в правото на СТО.

87. Според заинтересованите страни, които се позовават на принципа на недискриминация, вносът на PSF от Тайван и Малайзия е бил дъмпингов и е причинил вреда съгласно Регламент (ЕО) № 2005/2006 на Комисията. Твърди се, че „ причината, поради която тези два източника на внос на PSF не са били предмет на антидъмпингови мита, не е в това, че Комисията би заключила впоследствие, че вносът на PSF от Малайзия и Тайван не е бил дъмпингов или че не е причинил вреда …“. Освен това се твърди, че решението на Комисията да спре да налага антидъмпингови мерки върху вноса на PSF от Малайзия и Тайван, считано от 22 юни 2007 г., въпреки факта, че този внос е счетен за дъмпингов и причиняващ вреда, обезсилва по-нататъшното налагане на антидъмпингови мита върху вноса на PSF от други страни.

88. Първо, подчертава се, че в случая с Малайзия и Тайван жалбата е оттеглена и че Съветът не е излязъл с окончателно решение относно това доколко адекватно е било налагането на антидъмпингови мита. В резултат на това липсва дискриминация.

89. Второ, характерът на правния анализ във връзка с интереса на Общността съгласно член 9, параграф 1 (приложим в случая с Тайван и Малайзия) и член 21 (приложим в текущия случай) от основния регламент е различен. В първия случай анализът се отнася за това дали съществуващият баланс на интереси е толкова положителен, че Комисията трябва да продължи процедурата ex officio , дори в отсъствие на подкрепена жалба. Във втория случай анализът се отнася за това дали балансът на интереси е толкова отрицателен, че това налага прекратяване на мерките. Затова различният характер на анализа предполага, че не може да има дискриминация.

90. Трето, дори в една хипотетична ситуация на окончателно решение на Съвета за неналагане на антидъмпингови мита върху вноса на PSF с произход от Малайзия и Тайван не би имало дискриминация, тъй като посоченият по-горе принцип е приложим само в случай на сходни заключения, постигнати при различни и паралелни разследвания, отнасящи се за един и същ продукт. С други думи спазването на принципа на недискриминация, както е изложен в член 9, параграф 5 от основния регламент и член 9, параграф 2 от антидъмпинговото споразумение към СТО, изисква сравними ситуации да не бъдат третирани различно и различни ситуации да не бъдат третирани по еднакъв начин. Както е обяснено по-горе, фактите и заключенията на текущото разследване са коренно различни от фактите и заключенията в случая с Малайзия и Тайван и следователно двете ситуации не са сравними.

91. Като се взе предвид гореказаното, исковете във връзка с прилагането на принципа на недискриминация се отхвърлят.

Й. Заключителни разпоредби

92. Всички страни бяха уведомени за съществените факти и съображения, на които се основава намерението да се препоръча запазване на съществуващите мерки. Освен това на страните беше даден срок да представят становища, следващи това оповестяване.

93. Въз основа на изложените по-горе факти и съображения се заключава, че в съответствие с член 11, параграф 3 от основния регламент междинното преразглеждане следва да бъде прекратено, а съществуващите антидъмпингови мита, наложени върху вноса на PSF, произвеждани и изнасяни за Европейската общност от засегнатите държави, да бъдат запазени.

Прие настоящия регламент:

Член единствен

Частичното междинно преразглеждане на антидъмпинговите мерки, приложими върху вноса на синтетични полиестерни щапелни влакна (PSF) с произход от Беларус, Република Корея, Саудитска Арабия и Китайската народна република, обикновено декларирани под код по КН 5503 20 00, се прекратява без изменение на действащите антидъмпингови мерки.

Настоящият регламент влиза в сила в деня след публикуването му в Официален вестник на Европейския съюз .

Настоящият регламент е задължителен в своята цялост и се прилага пряко във всички държави-членки.

Съставено в Брюксел на […] година.

За Съвета

Председател [...][pic][pic][pic]

[1] ОВ L 56, 6.3.1996 г, стр. 1, Регламент, последно изменен с Регламент (ЕО) № 2117/2005 (ОВ L 340, 23.12.2005 г, стр. 17).

[2] ОВ L 71, 17.3.2005 г, стр. 1.

[3] Дело T-221/05

[4] ОВ L 274, 11.10.2002 г, стр. 1.

[5] ОВ L 160, 21.6.2007 г, стр. 30.

[6] ОВ C 202, 30.8.2007 г, стр. 4.

[7] Регламент (ЕО) № 2005/2006 на Комисията от 22 декември 2006 г. за налагане на временни антидъмпингови мита върху вноса на полиестерни щапелни влакна (PSF) с произход от Малайзия и Тайван. ОВ L 379, 28.12.2006 г, стр. 65.

[8] Вж. бележка под линия 7.

[9] CIRFS („Международен комитет за изкуствена коприна и синтетични влакна“, представителният орган на европейските производители на изкуствени влакна) и IVC (Industrievereinigung Chemiefaser e.V., Сдружение на немските и австрийски производители на изкуствени влакна)

[10] Вж. бележка под линия 7.

[11] Рентабилността на дружества, извършващи операции по започване на дейността по време на или през част от разглеждания период, не е взета под внимание, с оглед да се избегне евентуално изкривяване на цифрите.

[12] През 2005 г. един производител от Общността фалира в Обединеното кралство, обаче новите мощности, разкрити в Полша и Румъния, компенсират загубите в производството и заетостта, предизвикани от този фалит.

[13] Libeltex, ORV, PGI Nonwovens, Ziegler, Tharreau, Sandler, Frankenstolz, Lueck, TWE Vliesstoffwerke и IMP Comfort

[14] Източник: Евростат. Освен това едно сдружение на производители изтъкна, че през юни 2008 г. е имало рязко увеличение на цените в сравнение с юни 2007 г. Това рязко увеличение съответства на цените в долари, но ако разгледаме цените в евро, те са останали стабилни.